Številka: 35409-117/2024-2570-6

Datum: 25. 3. 2025

Ministrstvo za okolje, podnebje in energijo izdaja na podlagi 77. člena Zakona o varstvu okolja (Uradni list RS, št. 44/22 - ZVO-2), v povezavi s 47a. členom Zakona o prostorskem načrtovanju (Uradni list RS, št. [33/07](http://www.uradni-list.si/1/objava.jsp?sop=2007-01-1761), [70/08](http://www.uradni-list.si/1/objava.jsp?sop=2008-01-3026) – ZVO-1B, [108/09](http://www.uradni-list.si/1/objava.jsp?sop=2009-01-4890), [80/10](http://www.uradni-list.si/1/objava.jsp?sop=2010-01-4305) – ZUPUDPP, [43/11](http://www.uradni-list.si/1/objava.jsp?sop=2011-01-2042) – ZKZ-C, [57/12](http://www.uradni-list.si/1/objava.jsp?sop=2012-01-2413), [57/12](http://www.uradni-list.si/1/objava.jsp?sop=2012-01-2414) – ZUPUDPP-A, [109/12](http://www.uradni-list.si/1/objava.jsp?sop=2012-01-4323), [76/14](http://www.uradni-list.si/1/objava.jsp?sop=2014-01-3190) – odl. US, [14/15](http://www.uradni-list.si/1/objava.jsp?sop=2015-01-0505) – ZUUJFO, [61/17](http://www.uradni-list.si/1/objava.jsp?sop=2017-01-2915) – ZUreP-2 in [199/21](http://www.uradni-list.si/1/objava.jsp?sop=2021-01-3971) – ZUreP-3), v upravni zadevi določitve planov, za katere je treba izvesti postopek celovite presoje njihovih vplivov na okolje, za spremembe in dopolnitve št. 7 Občinskega prostorskega načrta Občine Vipava SD OPN 7, pripravljavcu plana Občini Vipava, Glavni trg 15, 5271 Vipava, naslednjo

ODLOČBO

1. V postopku priprave plana spremembe in dopolnitve št. 7 Občinskega prostorskega načrta Občine Vipava SD OPN 7, je treba izvesti celovito presojo vplivov na okolje.
2. V postopku priprave plana spremembe in dopolnitve št. 7 Občinskega prostorskega načrta Občine Vipava SD OPN 7, je treba izvesti presojo sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

Obrazložitev

Pooblaščenec RRD Regijska razvojna družba d. o. o., Ljubljanska cesta 76, 1230 Domžale je za stranko, pripravljavko plana Občino Vipava, na Ministrstvo za okolje, podnebje in energijo (v nadaljevanju ministrstvo) podal vlogo, št. 51/2024 z dne 19. 6. 2024, za izdajo odločbe o obveznosti izvedbe celovite presoje vplivov na okolje za plan spremembe in dopolnitve št. 7 Občinskega prostorskega načrta Občine Vipava (v nadaljnjem besedilu SD OPN7 Vipava).

Pripravljavec plana je predložil naslednje gradivo:

* Vloga pooblaščenca RRD d. o. o., št. 51/2024, 19. 6. 2024,
* Pooblastilo Občine Vipava št. 350-2/2018-101, 7. 10. 2022,
* OPN spremembe št. 7 Občine Vipava št. projekta 23/22, december 2023, RRD d. o. o.,
* Sklep o začetku priprave SD OPN7 Občine Vipava št. 350-2/2018-2, 1. 2. 2028,
* Mnenje MKGP št. 3401-131/2008/50, 25. 3. 2024,
* Mnenje ZRSVN št. 3563-0113/2024-2, 15. 4. 2024,
* Mnenje MK št. 35012-15/2018-3340/10, 22. 4. 2024,
* Mnenje MZ št. 350-16/2017-25, 12. 4. 2024 in mnenje NIJZ št. 354-103/2017-8 (256), 11. 4. 2024,
* Vpliv posega na varovana območja Občina Vipava, št. projekta 449/23, december 2023, Ipsum d. o. o.,
* Študija nosilne zmogljivosti št. projekta 29/2023, november 2023, RRD d. o. o.,
* Elaborat posegov na kmetijska zemljišča št. 23/22, december 2023, RRD d. o. o.,
* Mnenje MKGP št. 3401-131/2008/57, 4. 7. 2024,
* Mnenje DRSV št. 35012-10/2024-4, 6. 12. 2024.

Po 77. členu Zakona o varstvu okolja (Uradni list RS, št. 44/22, v nadaljevanju ZVO-2) je treba v postopku priprave plana, programa, načrta ali drugega splošnega akta (v nadaljnjem besedilu: plan), katerega izvedba lahko pomembno vpliva na okolje, izvesti celovito presojo vplivov na okolje, s katero se ugotovijo in ocenijo vplivi na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. ZVO-2 v drugem odstavku 77. člena določa, da se za plan izvede celovita presoja vplivov na okolje, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2, ali če je zanj zahtevana presoja sprejemljivosti po predpisih o ohranjanju narave. Na podlagi tretjega odstavka 77. člena ZVO-2 se celovita presoja vplivov na okolje izvede tudi za plan, če ministrstvo oceni, da bi lahko njegova izvedba pomembneje vplivala na okolje.

Po določilih 47a. člena ZPNačrt ministrstvo pristojno za varstvo okolja, na podlagi vloge občine, v 21 dneh pisno sporoči občini ali je za občinski prostorski akt treba izvesti celovito presojo vplivov na okolje. Občina Vipava je 1. 2. 2018 objavila Sklep o začetku priprave sprememb in dopolnitev SD OPN7 Vipava št. 350-2/2018-2, na podlagi Zakona o prostorskem načrtovanju, kar pomeni, da se ta postopek vodi po določilih Zakona o varstvu okolja ZVO-2 in ZPNačrt.

Po določilu četrtega odstavka 89. člena ZVO-2 Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

Ministrstvo je gradivo preučilo in ugotovilo, da gre za spremembe namenske rabe na območju občine Vipava.

Na podlagi 101. člena Zakona o ohranjanju narave (Uradni list RS, št. 96/04-ZON-UPB2, 61/06- ZDru-1, 8/10 ZSKZ-B, 46/14, 21/18-ZNOrg, 31/18, 82/20 in 3/22-ZDeb; v nadaljevanju ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

Iz mnenja ZRSVN št. 3563-0113/2024-2 z dne 15. 4. 2024 izhaja, da bodo lahko pričakovani vplivi posegov v naravo pomembno vplivali na varovana območja in je to podlaga za presojo sprejemljivosti izvedbe plana, za plan je treba izvesti celovito presojo vplivov na okolje.

Iz mnenja DRSV št. 35012-10/2024-4, 6. 12. 2024 izhaja, da načrtovane ureditve ležijo na varstvenih in ogroženih območjih po ZV-1 ter na območju potencialno pomembnega vodnega vira. Navedeni plan bo verjetno vplival na okolje s stališča vpliva izvedbe plana na vodni režim in stanje voda ter varstvo pred škodljivim delovanjem voda, z vidika vpliva na vodno telo površinskih in podzemnih voda.

Ministrstvo je v postopku preučilo tudi obstoj drugih okoljskih razlogov za uvedbo celovite presoje vplivov na okolje po določilih tretjega odstavka 77. člena ZVO-2 in skladno z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09 in 44/22 - ZVO-2; v nadaljnjem besedilu Uredba o merilih).

Ministrstvo je po pregledu gradiva in mnenj, na podlagi meril iz 2. člena Uredbe o merilih, ki se nanašajo na značilnosti plana, značilnosti vplivov ter pomen in ranljivost območij, ki bodo verjetno prizadeta, ugotovilo, da:

- gre za območje, ki je vodovarstveno območje oziroma potencialni vodni vir,

- gre za območje, kjer so vzpostavljena posebna območja po predpisih o ohranjanju narave.

Upoštevajoč merila iz 2. člena Uredbe o merilih in mnenj iz 3. člena te uredbe je ministrstvo ocenilo, da bo SD OPN7 Vipava pomembno vplival na okolje in je zanj treba izvesti celovito presojo vplivov na okolje in presojo sprejemljivosti na varovana območja.

Ministrstvo je na podlagi določb 9. in 146. člena Zakona o splošnem upravnem postopku pripravljavca plana oziroma pooblaščenca z dopisom, št. 35409-117/2024-2570-5, z dne 10. 1. 2025, seznanilo z dejstvi in okoliščinami, pomembnimi za odločitev o uvedbi celovite presoje vplivov na okolje za predmetni SD OPN7 Vipava, in ga pozvalo, da se do njih pisno opredeli v 10 dneh od prejema poziva.

Pooblaščenec oziroma pripravljavec plana se na seznanitev v postavljenem roku 10 dni ni dodatno odzval, zato je zadeva zrela za odločitev.

Na podlagi ugotovljenih dejstev in okoliščin v postopku je ministrstvo po določilih tretjega odstavka 77. člena ZVO-2 odločilo, da je za spremembo in dopolnitev občinskega prostorskega načrta treba izvesti celovito presojo vplivov na okolje in presojo sprejemljivosti. Za njeno izvedbo mora pripravljavec plana zagotoviti izdelavo okoljskega poročila, v katerem se opredelijo, opišejo in ovrednotijo vplivi izvedbe plana na okolje in možne alternative, ob upoštevanju ciljev in geografskih značilnosti območja, na katerega se plan nanaša, in sicer skladno z določili Uredbe o okoljskem poročilu in podrobnejšem postopku celovite presoje vplivov izvedbe planov na okolje (Ur.l. RS, št. 73/05). V okviru postopka celovite presoje vplivov na okolje je treba izvesti presojo sprejemljivosti vplivov izvedbe plana na varovana območja narave

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži pisno pri navedenem sodišču.

Postopek vodil:

Jernej Per dr. Tanja Pucelj Vidović

podsekretar vodja Sektorja za okoljske presoje

Vročiti (elektronsko):

- Občina Vipava, obcina@vipava.si

- RRD d. o. o., info@rrd-domzale.si

V vednost:

* Ministrstvo za kulturo, gp.mk@gov.si
* Ministrstvo za kmetijstvo, gozdarstvo in prehrano, gp.mkgp@gov.si
* Ministrstvo za zdravje, gp.mz@gov.si
* Direkcija RS za vode, gp.drsv@gov.si
* Zavod RS za varstvo narave, zrsvn.oekr@zrsvn.si
* Zavod za ribištvo Slovenije, info@zzrs.si
* Zavod za gozdove Slovenije, zgs.tajnistvo@zgs.si